Shalom ja tere õhtust!
Eetris on TV7 lisraeli Uudised Jeruusalemmast.
Põhiteemad -
Iisrael pakkis Kathmandus, Nepaalis, kokku oma välihaigla,
kus tegeleti 25. aprilli traagilise maavärina ohvritega.
Venemaa president Putin kohtus Egiptuse kollegi al-Sisiga.
Nad lubasid tõhustada kahepoolset koostööd.
Iisraeli 33. valitsus pidas eile oma viimase istungi.
Uus valitsus annab ametivande kolmapäeval.
Täna peame 33. valitsuse viimase kabinetiistungi
ja valmistume uue valitsuse esimeseks istungiks.
Näen, et riigi juhtimise ülesandega
usaldatakse meile väärtuslik vara - riik.
Ja minu vastutus peaministrina, ja meie vastutus valitsusena,
on tagastada rahvale turvalisem,
edukam ja arenenum riik.
Peaminister Netanyahu tegi istungil lühikokkuvõtte eelmise valitsuse kohta
kus ta rõhutas, et vaatamata raskustele
jäi juudiriik regionaalsete ohtude ees kindlaks,
püüdis edendada rahuprotsessi palestiinlastega
ja edendas Iisraeli majandust mitmes uues valdkonnas.
Tehes kokkuvõtet 33. valitsuse tegevusest,
võin öelda, et vaatamata raskustele, mida oli mitmeid,
edenes Iisraeli riik neil aastail kolmel peamisel teljel.
Selle valitsuse rohkem kui kahe-aastasel ametiajal,
on ümbritsev regioon olnud rahutu ja tormine.
Vaatamata mitmetele väljakutsetele meie piiridel,
lõime need kõik eranditult tagasi:
Hezbollah Lõuna-Liibanonis, Iraani katsete kaudu
arendada Golanil meie vastu uut rinnet,
lakkamatud katsed
tuua Süüriast Liibanoni kaasaegseid relvi
ja Hamasi püüdlused lõunas
korraldada meie vastu strateegilisi rünnakuid.
Operatsioonis Protective Edge
lõime Hamasi kõvemini kui iial varem selle rajamisaegadest peale.
Eelkõige oleme lakkamatult töötanud Iraani tuumarelvastumiskatsete vastu.
See töö on oma haripunktis. Me ei anna järele.
Säilitame Iisraeli õiguse end kaitsta mis tahes oludes ja situatsioonis.
Diplomaatilises sfääris püüdsime taas palestiinlastega kokkuleppele jõuda,
kuid taas kord, kui oli vaja karme otsuseid,
otsustas Abbas kõnelustelt lahkuda.
Ta tegi ühepoolseid samme vastuolus kõigi lepingutega,
ja hülgas kõnelused, et sõlmida liit Hamasiga.
Diplomaatilisel areenil hakkasime arendama
uusi turge Iisraeli majandusele
Aasia majandushiidude
India, Hiina ja Jaapaniga.
Ühinesime vaatlejana Ladina- Ameerika Vaikse Ookeani Liiduga.
Arendame uut, inimkonna tulevikule olulist tööstust -
küberjulgeolekut.
See areneb ülikiiresti ja dramaatiliselt.
Pühendame sellele mitmeid ressursse, sh IDF eriüksusi
ja minu juhiste järgi ei arenda me seda vaid Iisraeli julgeolekuks,
vaid integreerimiseks ka Be'er Shevas ja Negevis,
meie akadeemiliste oskuste
ja tööstusarenguga nii Iisraeli kui välismaiste firmade heaks.
See toimub meie silme all
ning muudab Negevi ja kogu riigi palet.
See muudab Be'er Sheva globaalseks küberpealinnaks.
Iisrael pakkis Kathmandus, Nepaalis, kokku oma välihaigla,
kus tegeleti 25. aprilli traagilise maavärina ohvritega.
Välihaigla püstitati Nepaali armee välibarakkide platsil
pärast maavärinat, kus hukkus 7900 ja viga sai üle 16 000 inimese.
Haigla tegeles 10 päeva jooksul 1000 patsiendiga.
Raportite järgi eelistasid Iisraeli haiglat mitmed haavatud,
kes said esmaabi, ja ka mitmed sünnitanud emad.
Kiirabiteenistuse sulgemist tähistaval miniüritusel
väljendas Nepaali linnaplaneerimise minister
juudiriigile abi eest valitsuse tänu.
Lubage mul avaldada meie siirast tänu Iisraeli valitsusele
ja Iisraeli rahvale
abi eest Nepaalile ülimalt kriitilisel tunnil.
Haiglas olid operatsioonisaalid, röntgeniruumid, kaasaegsed laborid
ja intensiivraviosakond,
kus 150 IDF meedikut patsientidega tegelesid.
Iisraeli suursaadik Nepaalis Yaron Mayer
oli riigi tuleviku suhtes optimistlik.
Ütlesin, et Nepaal nutab, ja kogu maailm nutab,
kuid ütlesin ka, et olen tuleviku suhtes optimistlik.
Taasehitus algab.
Tean, et see võtab aega, kuid asjad paranevad
ja Nepaal saab tugevamaks
ning astume neile väljakutsetele vastu ühiselt.
ÜRO andmeil mõjutas maavärin
ca 8 miljonit Nepaali 28 miljonist elanikust.
Vähemalt 3 miljonit
vajavad järgmised kolm kuud telke, vett, toitu ja ravimeid.
Hävines ca 519 000 eluaset.
Venemaa president Putin kohtus Egiptuse kolleegi al-Sisiga.
Nad lubasid tõhustada kahepoolset koostööd.
Egiptuse president külastas Venemaa pealinna Moskvat,
kus tähistati 70. võiduaastapäeva Natsi-Saksamaa üle,
ja väljendas sügavat huvi suhete tõhustamise suhtes
nii sõjalises kui majandusvallas.
Oleme väga huvitatud suhete tugevdamisest Venemaaga
ja teiega, hr President.
Tean, et pärisite raske majapidamise. Ütlen seda äärmise ettevaatusega.
Kuid teeme kõik, et oma töös jõud ühendada,
nii et meie ühisest tööst tõuseks kasu nii Venemaale kui Egiptusele.
Egiptus taastub vähehaaval 2011. a Araabia kevade möllust
ja järgnenud ebastabiilsuse aastatest.
Järjekordne sõjaväelane al-Sisi,
kes valitseb araabiamaailma rahvarikkaimat riiki,
tõukas 2013. a võimult Moslemivennaskonna Morsi,
kui tema 1-aastase probleemse valitsemisaja vastu protesteeriti.
Seejärel tegeles julgeolek
Moslemivendade ja selle toetajate mahasurumisega.
Hiljem vahistati aktiviste,
kes protesteerisid repressioonidesse naasmise vastu.
Kuna Moskva keelustas enamiku toidukaupade impordi Läänest
vastuseks sanktsioonidele seoses Ukraina krisiiga,
otsustasid Venemaa ja Egiptus
tõhustada põllumajandustoodete kaubavahetust.
Mullu arutati vabakaubandustsooni loomist Egiptuse ja Moskva juhitud
Venemaa, Valgevene ja Kasahhi Tollide Liidu vahel.
Arutati ka Egiptuse logistikakeskuse loomist
Venemaa Musta mere rannikul
ja Vene tööstusrajooni loomist Egiptuse Suessi kanali osana.
Aitäh vaatamast!
Meid näeb ka internetis aadressil tv7israelnews.com või tv7.fi
Tagasisidet võib saata aadressile israelnews@tv7.fi
Aktuaalset infot leiate meie Facebooki lehelt.
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri